
Narva Linna RSN TK 20.08.1987 otsuse nr 275/1 
„Narva Ehitusmaterjalide Kombinaadile tootmisjääkide 
mahapanekuks maa-ala eraldamine” ja Narva Linnavalitsuse
25.02.2000 korralduse nr 552-k „Nõustumine 

Ehitusmaterjalide jäätmehoidla maa-ala maa 

ostueesõigusega erastamine“ kehtetuks tunnistamine
1. Asjaolud ja menetluse käik
Narva Linna RSN TK 20.08.1987 otsusega nr 275/1 eraldati Narva Ehitusmaterjalide Kombinaadile tootmisjääkide mahapanekuks (edaspidi Ehitusmaterjalide jäätmehoidla)  42,26 ha suurune maa-ala. Aktsiaselts FIRMAESTO omandas 22.04.1994 sõlmitud ostu-müügi lepinguga Narva Ehitusmaterjalide Kombinaadile kuuluvad varad ja 31.12.1997 esitas avalduse II-4/6906 Ehitusmaterjalide jäätmehoidla aluse maa ostueesõigusega erastamiseks.
23.02.1999 muutis Aktsiaselts FIRMAESTO ärinime, milleks sai Aktsiaselts IRBIS GRUPP (registrikood 10045953). 

Narva Linnavalitsus taotles 06.12.1999 korraldusega nr 3081-k Ida-Viru Maavanema luba aktsiaselts IRBIS GRUPP poolt esitatud maa ostueesõigusega erastamises. 
Ida-Viru Maavanema 31.01.2000 korraldusega nr 266 anti Aktsiaseltsile IRBIS GRUPP luba Ehitusmaterjalide jäätmehoidla aluse maa erastamiseks. 
25.02.2000 võeti Narva Linnavalitsuse poolt vastu korraldus nr 552-k „Nõustumine Ehitusmaterjalide jäätmehoidla maa-ala maa ostueesõigusega erastamine“, millega nõustuti AS IRBIS GRUPP (endine AS FIRMAESTO) maa ostueesõigusega erastamisega. 
Erastatav maaüksus asub Narva linnas, Ehitusmaterjalide jäätmehoidla maa-alal ning  vastavalt katastriüksuse mõõdistamisele on pindala 39,96 ha.
Alates 18.06.2003 on osaühing IRBIS GRUPP uus ärinimi osaühing VIIRMA.
Osaühing VIIRMA juhatuse esimees Vladimir Fjodorov pöördus 21.07.2010 Narva Linnavalitsuse poole avaldusega, kus palus lõpetada Ehitusmaterjalide jäätmehoidla maa-ala kasutamine ning annulleerida maa ostueesõigusega erastamise avaldus seoses sellega, et ta pole kasutanud ega kasuta seda maa-ala.  14.10.2010 Ehitusmaterjalide jäätmehoidla maa-ala visuaalse vaatluse käigus, peale ehitusmaterjalide jäätmete muud ei leitud.
Arvestades ülaltooduga tuleb Narva Linna RSN TK 20.08.1987 otsus nr 275/1 ja Narva Linnavalitsuse 25.02.2000 korraldus nr 552-k kehtetuks tunnistada.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
2.2 Haldusmenetluse seaduse §68 lõike 2 järgi  otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
2.3 
Vastavalt Haldusmenetluse seaduse §70 lõikele 1  tunnistatakse haldusakt kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.
3. Otsus
3.1 Tunnistada kehtetuks Narva Linna RSN TK 20.08.1987 otsus nr 275/1 „Narva Ehitusmaterjalide Kombinaadile tootmisjääkide mahapanekuks maa-ala eraldamine”.

3.2 Tunnistada kehtetuks Narva Linnavalitsuse 25.02.2000 korraldus nr 552-k „Nõustumine Ehitusmaterjalide jäätmehoidla maa-ala maa ostueesõigusega erastamine“.

3.3 Lõpetada maa ostueesõigusega erastamise menetlus aadressil Narva linn Ehitusmaterjalide jäätmehoidla maa-ala.
4.    Rakendussätted
4.1
Narva linna Arhitektuuri- ja Linnaplaneerimise Ametil teha korraldus teatavaks Osaühing VIIRMA juhatuse esimehele Vladimir Fjodorovile.
4.2  Käesolev korraldus jõustub alates teatavakstegemisest.

4.3  Käesolevat korraldust on võimalik vaidlustada Tartu Halduskohtu Jõhvi kohtumajas

       30 päeva jooksul alates korralduse  teatavakstegemisest.

